《七夕寓湖州市吴汝美水亭沈集古杨宗汉携酒至》
明代·谢廷柱

暑退溪亭客尚留，银河清浅度牵牛。却疑云物能知候，更怯霜髯易触秋。

千里江山馀胜槩，百年鸡黍见交游。两高怪我常时别，拟办湖船宿戒驺。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。